ชื่อ-สกุล นัฏนันทน์ นวกิจบำรุง รหัส 6210612567

**เก็บคะแนนครั้งที่ 8  สว.201 2/2564  ศูนย์รังสิต (20 คะแนน)**

**ข้อ 1** จากบทความเรื่อง “อินเดียสร้าง ‘กระท่อมหญิงมีประจำเดือน’ ให้มีน้ำไฟพร้อม ปลอดภัยสะดวกสบายกว่าเดิม” จงตอบคำถามต่อไปนี้

“แนวคิดใดสามารถอธิบายปรากฎการณ์ที่ผู้หญิงไปพักที่กูรมาคารระหว่างที่มีประจำเดือนได้ดีที่สุด ระหว่างความกดดันของโครงสร้างสังคมเป็นสาเหตุของการกระทำความผิดของ Robert K. Merton หรือ แมคโดนัลดานุวัตร (McDonaldization) หรือการควบคุมทางสังคม (Social Control) จงอธิบาย”

อ่านบทความได้ที่: https://www.bbc.com/thai/international-57367333

(คะแนนเต็ม 10)

ตอบ แนวคิดที่สามารถอธิบายปรากฎการณ์ที่ผู้หญิงไปพักที่กูรมาคารระหว่างที่มีประจำเดือนได้ดีที่สุดคือ การควบคุมทางสังคม (Social Control) จากบทความที่กล่าวมานั้นผู้หญิงที่มีปะจำเดือนจะต้องไปอาศัยในกระท่อมหญิงมีประจำเดือน หรือเรียกอีกอย่างว่ากูรมาคาร ซึ่งเป็นพื้นที่ที่ไม่ถูกสุขลักษณะ และไม่ปลอดภัยต่อผู้เข้าไปพักอาศัย บางคนถูกหมีทำร้าย หรือถูกงูเลื้อยเข้าไปกัดจนเสียชีวิตโดยไม่ได้รับการช่วยเหลือ แม้ในตอนนี้จะได้มีการสร้างกระท่อมที่มีความสะดวกสบายมากขึ้น แต่ก็ไม่สามารถหลีกหนีความจริงที่ว่าหญิงที่มีประจำเดือนนั้นถูกมองเป็นสิ่งสกปรกผู้ชายไม่สามารถถูกเนื้อตัวได้ ไม่แม้แต่จะสามารถเข้าไปยังวัด หรือศาสนาสถานได้ ซึ่งการกระทำเหล่านั้นเป็นไปตามหลักความเชื่อฝังลึกที่สืบทอดกันมาอย่างยาวนาน และเป็นการควบคุมสังคมอย่างไม่เป็นทางการเนื่องจากเป็นความเชื่อเฉพาะพื้นที่มีไว้เพื่อควบคุมพฤติกรรมของสมาชิกในสังคมให้ปฏิบัติตามกฎเกณฑ์ที่สังคมกำหนด และหากไม่ปฏิบัติตามก็จะโดนสิทธานุมัติเชิงลบโดยไม่สนว่าความเชื่อเหล่านั้นควรจะถูกเปลี่ยนแปลงก็ตาม

**ข้อ 2** จากคลิป “ตำนานม่านประเพณีของชาวจีน” (The Chinese legend of the butterfly lovers) จะเห็นวิธีคิดเรื่อง “ความเป็นลูกสาวที่ดี” จงชี้ให้เห็นว่า “กระบวนการจัดระเบียบทางสังคม สถาบันทางสังคม การขัดเกลาทางสังคม และการเบี่ยงเบนทางสังคมมีความสัมพันธ์กันอย่างไร จงอธิบายและยกตัวอย่างประกอบ” (คะแนนเต็ม 10)

ชมคลิปได้ที่ลิงค์: https://www.ted.com/talks/lijun\_zhang\_the\_chinese\_legend\_of\_the\_butterfly\_lovers?language=th

ตอบ

การจัดระเบียบทางสังคม คือกระบวนการที่ทำให้ผู้คนในสังคมสามารถดำเนินชีวิตได้อย่างปกติสุข ซึ่งในคลิปนั้นจะเห็นการจัดระเบียบทางสังคมคือ การที่ไม่ยอมให้ผู้หญิงเรียนหนังสือ โดยให้อยู่บ้านทำงานเย็บถักปักรอย รวมถึงงานบ้านอีกด้วย

สถาบันทางสังคมในคลิปจะเห็นว่าครอบครัวได้มีการหาคู่หมั่นให้แก่ลูกสาวขอตนโดยที่ไม่ถามความสมัครใจเพียงแค่เป็นการกระทำที่กระทำจนเป็นมาตรฐานของสังคมที่ผู้เป็นผู้ปกครองนั้นจะหาคู่ให้แก่ลูกสาวของตนเพื่อให้เป็นไปตามที่สังคมคาดหวัง

การขัดเกลาทางสังคม เป็นกระบวนการปลูกฝังระเบียบทางสังคมเพื่อให้มีคุณลักษณะเป็นไปตามที่สังคมมุ่งหวัง ซึ่งในคลิปจะเห็นว่าผู้หญิงนั้นต้องปลอมตัวเป็นผู้ชายเพียงเพื่อให้สามารถเข้าไปเรียน และเพื่อให้เป็นไปตามรูปแบบของสังคมที่ว่าชายเท่านั้นจึงจะสามารถมีการศึกษาได้

การเบี่ยงเบนทางสังคมในคลิปจะเห็นว่าได้มีการปลอมตัวเป็นชายเพื่อให้สามถเข้าไปเรียนได้ แล้วหลังจากนั้นเมื่อในคนสังคมพบว่ามีการปลอมตัวก็นินทาจนทำให้ต้องออกจากโรงเรียน ซึ่งแสดงถึงการเบี่ยงเบนที่ไม่เป็นที่ยอมรับของสังคม

จากที่กล่าวมาข้างตนพบว่าในแต่ละข้อนั้นมีการกระทำที่ความสัมพันธ์กันคือ การทำเพื่อให้เป็นไปตามที่สังคมมุ่งหวัง หรือคาดหวัง รวมถึงเป็นการกำหนดมาตรฐานที่สังคมจะยอมรับ เพื่อไม่ให้เกิดการเบี่ยงเบน และความวุ่นวายในสังคม